આ કેસની વિગત મુજબ ગુજરનાર રણજીતભાઇ અને પ્રતાપભાઇ રાત્રે એક વાગ્યાના અરસામાં તેમની કારમાં જતા હતા ત્યારે સમઢીયાળા ગામે અન્ય આરોપી અનિરૂધ્ધભાઇ ખાચર એ તેમની પાસેની કારને રણજીતભાઇ ની કારની વચ્ચે રાખી તેમની કારને ઉભી રખાવેલ અને અન્ય આરોપી બાઇકમાં પાછળથી આવેલ જેમણે રણજીતભાઇની કારના તમામ કાચ કુહાડી વડે તોડી નાખેલ જેથી રણજીતભાઇએ તેમનો જીવ બચાવવા કાર ને રીવર્સમાંૈ ફુલ સ્પીડમાં ચલાવેલ અને કાર પરનું બેલેન્સ ગુમાવતા કાર ઉંધી વળી ગયેલ હતી અને રણજીતભાઇ તેમજ પ્રતાપભાઇ તેમનો જીવ બચાવવા કારમાંથી નીકળી ગામ તરફ ભાગેલ હતા ત્યારે આરોપીઓ એ રણજીતભાઇ ને કુહાડી વડે ઇજા કરેલ હતી અને એક આરોપીએ પ્રતાપભાઇને પકડી રાખેલ હતો અને તેમને ધમકી આપેલ હતી કે તું કાંઇ બોલતો નહીં નહી તો તારા હાથ પગ  ભાંગી નાખવા પડશે આ રીતેનો બનાવ બનેલ હતો જે બનાવનું કારણ અનિરૂધ્ધભાઇ ખાચરની બહેન સાથે રણજીતભાઇ ખાચર ને પ્રેમ સંબંધ થઇ જતા તેનો ખાર રાખી આરોપી અનિરૂધ્ધભમાઇ ખાચર, રવિભાઇ કાઠી, કાળુભાઇ ખવડ તેમજ પ્રતાપભાઇ ખવડના ઓએ રણજીતભાઇને કુહાડી વડે ઇજા કરી તેમનું ખુન કરેલ ના આરોપ સર તમામની સામે વીંછીયા પો. સ્ટે. માં ગુનો નોંધાયેલ હતો અને તમામ આરોપીઓને પોલીસે અટક કરેલ હતા.